**সংসার**

বেবী রাণী রায়

সংসার অসার বড়

ভুলে ভরা ছাই,

মৃত্যু আসিলে হেথায়

হবে নাতো ঠাঁই।

কুলুর বলদের মত

চোখ বুঁজে থাকি,

অর্থ উপার্জন হায়

দিন যায় কাটি!

কে আপন কে পর

মান-অভিমান,

ভালোবাসা দিয়েও শুধু

আঘাত- প্রতিদান।

ইচ্ছা- অনিচ্ছা সাথে

কাজ করে যাই,

জানি না আসল কি কাজ

কি যে মোরা চাই?

সামাজিক সম্মান পেতে

যেন টানাটানি,

দু-দিনের তরে আছি

সবে পাশাপাশি।

অন্তরে ব্যাথা রেখেও

করে যাই অভিনয়,

প্রিয় লোক ক্ষণে দেয়

শত্রু পরিচয়।

মনের প্রশ্ন তাই

মনেতে লুকায়,

কেন এই সংসার

কার এত দায়?